L'Orfeó Polifònic d'Alaquàs i la Coral de Veus actuen al tradicional Concert de Nadal
27/12/2007 12:42:00

# L'Orfeó Polifònic d'Alaquàs i la Coral de Veus actuen al tradicional Concert de Nadal

*   27/12/2007 12:42:00
*   [Imprimir](#)
*   Compartir
*    https://www.alaquas.org/documento.asp?id\_do=10320

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10320%2F0&title=Ajuntament%20d%27Alaqu%C3%A0s.%20Premsa.L%27Orfe%C3%B3%20Polif%C3%B2nic%20d%27Alaqu%C3%A0s%20i%20la%20Coral%20de%20Veus%20actuen%20al%20tradicional%20Concert%20de%20Nadal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10320/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10320/10320_Form_4.jpg)](https://www.alaquas.org/ficheros/documentos/2007/2/10320/10320_Form_10.jpg "<a href='https://www.alaquas.org/ficheros/documentos/2007/2/10320/10320_Form_10.jpg' target=_blank><i class='fa fa-external-link' aria-hidden='true'></i>.L'Orfeó Polifònic d'Alaquàs i la Coral de Veus actuen al tradicional Concert de Nadal</a>")

L'Ajuntament aprofita el concert per lliurar els premis del VII Concurs de Betlems d'Alaquàs

El divendres 22 de desembre l'Auditori Nou va acollir un any més el tradicional Concert de Nadal que organitza l'Ajuntament d'Alaquàs sota el títol "Clau de Nadal". Un nombrós públic assistent va presenciar les actuacions de l'Orfeó Polifònic d'Alaquàs i la Coral de Veus, els dos grups que enguany han protagonitzat aquest festival.

L'acte es va iniciar com sempre amb el lliurament dels premis del VII Concurs de Betlems d'Alaquàs organitzat per l'Ajuntament i les associacions culturals l'Oroneta i [Mistel-l@-Olivar.som](mailto:Mistel-l@-Olivar.som). L'Alcalde d'Alaquàs va ser l'encarregat de lliurar els obsequis de participació als veïns i veïnes que enguany s'han presentat a aquest concurs: Carnisseria Miguel i Antonia, Vicente Brum, Francisco Martínez, Juan Francisco Sánchez, C.P Vila d'Alaquàs i Juan Ramón Esteve.

A continuació es va encetar el concert, inaugurat per la Coral de Veus, una formació creada el 1985 i formada per cantants de diverses corals que compten amb la seua pròpia escola de música. En l'actualitat aquesta coral es nodreix de diverses corals de la Comunitat Valenciana com l'Escola Coral de Veus d'Albal, les corals del CEM de Benifaió i la Coral Gavota de la Unió Musical d'Alaquàs. Per això van actuar acompanyats dels músics d'Alaquàs: Enrique Montoro, Jose Luis Samper i Vicente Martínez.

Va tancar el torn d'actuacions l'Orfeó Polifònic d'Alaquàs, una agrupació musical nascuda el 1966 i presentada oficialment un any més tard com a conjunt coral, quan va iniciar una sèrie de concerts per la província de València recollint grans èxits. Compta amb un palmarès de més de 300 obres que abraça des de la polifonia clàssica fins a la cançó popular passant per les havaneres i música sacra entre altres.  
   
El concert va finalitzar amb la nadala conjunta _Adeste Fideles_ interpretada pels dos grups.